AlexejDobrolubov/national_council_slovak_2010 huggingface dataset:
88. schôdza NR SR - 8.deň - A. dopoludnia
Dátum: 2023-03-24
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

32. Ďakujem veľmi pekne. Dámy, naozaj všetka česť a veľká vďaka za vaše úsilie. Lebo teda nie je to len napísanie toho dokumentu, ale bola to aj cesta do nebezpečnej zóny. Monika, chcel by som ťa poprosiť, aby si povedala pánovi poslancovi Urbanovi, že nie v každej vojne sa toto deje. Neviem teda aká, akú má historickú pamäť pán Urban. Ja si teda nepamätám veľa konfliktov, kde by sa takýmto spôsobom, programovo, úplne organizovane, úplne premyslene prenieslo, premiestňovali, unášali, lebo to nie je migrácia, to povedz tiež pánovi Urbanovi, že to nie je ako keď odídu Ukrajinci na Slovensko, Poľsko, kde dostanú bývanie, snažia sa uplatniť v živote, dostanú nejakú podporu. To sú nútené únosy, treba to pomenovať úplne jasne. Čiže je málo konfliktov, kde takto organizovane a premyslene sa jeden štát rozhodne, že úplne vyhladí ten druhý štát, či už vojensky alebo potom takými únosmi. Toto je naozaj veľmi ojedinelé. A ja si naozaj spomínam na paralelu len pri prirovnaní 20. storočia k tomu nacistickému Nemecku. Lebo tak to je, pán Urban. Sú, sú zlyhania, ktoré sa dejú v každej vojne. Sú znásilnenia, sú týrania, ale to sú zlyhania v rámci, v rámci ľudí, ktorí sú vystavení povedzme stresom, majú nejaké násilnícke sklony, ale toto je programová štátna politika extrémistického ruského režimu. Prosím ťa, Monika, povedz pánovi Urbanovi.
88. schôdza NR SR - 7.deň - B. popoludní
Dátum: 2023-03-23
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

135. Ďakujem veľmi pekne. Milan, ty si sa tak ostro ohradil voči uzneseniu ruského parlamentu, v ktorom sa okrem iného písalo, že cirkev na Slovensku sa zúčastňuje na znecitlivovaní spoločnosti a aj prístupu voči LGBTI+ komunite. Hovoril si, že to nie je pravda, no tak osviežim ti pamäť. Bol to trnavský arcibiskup Orosch, ktorý, myslím, že deň alebo dva dni po vražde na Zámockej relativizoval túto vraždu, ale nie takým spôsobom, ako to dnes predviedol Milan Potocký, oveľa-oveľa horšie. Dával si otázku, či tam bola nejaká razia proti drogám. Dával si otázku, či naozaj boli nevinní ľudia, ktorí navštevujú alebo navštevovali Tepláreň. To znamená, že nepriamo tým implikoval, že si to, nebodaj, tí ľudia zaslúžili. Následne, následne ten list stiahol, ale katolícka cirkev sa nijakým spôsobom voči tomuto jasne nevyhranila. Takže je pravda, je pravda, že sa, že sa cirkev na Slovensku tejto debaty zúčastňuje, okrem iného aj tým, že dlhodobo brojí proti právam LGBTI ľudí. A povedal si ešte jednu pre mňa dôležitú vec. Dosť si sa zadušoval, že teda dochádza k zosmiešňovaniu cirkvi a že to je teda neprijateľné a tak ďalej. No neviem prečo. Cirkev je inštitúcia ako každá a okrem toho teda, že napáchala mnoho dobrého, napáchala aj množstvo zlého. Nie je veľmi schopná, minimálne na Slovensku, nejakej sebareflexie. Je úplne normálne, keď sa aj nejakou iróniou poukazuje na pochybenia cirkvi, ukazuje sa na to, čo robí, čo robí zle. Je to úplne normálne a je to tak v poriadku, žijeme v demokratickej spoločnosti, cirkev nemá mať v tomto prípade žiadne... (Prerušenie vystúpenia časomerom.)
88. schôdza NR SR - 7.deň - B. popoludní
Dátum: 2023-03-23
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

121. Milan, ty si vo svojej rozprave dal takú otázku rečnícku, teda že, resp. konštatoval si, že my sa snažíme navodiť dojem, že tá, že na Slovensku je atmosféra, kedy sú ľudia LGBTI+ komunity urážaní a že to teda nie je pravda, že vlastne tu nikto na nikoho nekričí, ani mu nenadáva. Tak jednak, že toto nie je pravda, ale zhodou okolností ty si človek, ktorý diskusie, diskutuje príjemne a slušne. Na druhej strane vieš, urážať sa dá rôznymi spôsobmi. Urážať sa dá svojimi slovami, urážať sa dá aj činmi. A teda keď sa pozrieme na to, že čo sa tu deje a v tomto parlamente, tak je to neschválenie tých elementárnych práv pre LGBTI+ komunitu. Sú to homofóbne prejavy, je to relatizovanie vraždy, dopustil si sa toho aj ty mimochodom v tej rozprave, pretože si spomínal, teda že ten primárny útok mal byť na niekoho iného. No tak áno, tak keby bol zavraždený premiér, nedajbože, tak by sme sa rozprávali o útoku na politikov. Nebol zavraždený premiér, boli zavraždení dvaja ľudia z LGBTI+ komunity, tak je to vražda a útok na LGBTI+ komunitu. Tak to je a tak to zostane. Je predkladaný zákon o rodných číslach, ktorý chce vymazať transrodových ľudí z tohto štátu. Čiže vieš, že urážať sa dá slovami alebo činmi. Neviem, ako by sa ty cítil, keby my sme všetci slušne hovorili, že kresťanstvo je v poriadku, katolíci sú okej a zároveň by sme popritom schvaľovali zákony, ktoré by vám obmedzovali vaše práva. Asi by to nebolo slušné. Hovoril si o tradíciách, že musíme rešpektovať nejaké tradície, v ktorých tu žijeme po stáročia. Aké tradície, chcem sa spýtať. Táto krajina má tradície, že obmedzuje ľudské práva ľuďom? Že sa ich snaží zastrašiť, potlačiť. A hovorím znova, že nie možno rečami, ale tým, ako sa k nim staviame, akú legislatívu schvaľujeme. To sú tradície, ktoré máme ctiť?
88. schôdza NR SR - 7.deň - B. popoludní
Dátum: 2023-03-23
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

82. Ďakujem veľmi pekne. Milan, ubližuješ, ubližuješ, veľmi ubližuješ slovne, to je veľmi silná vec. Ondro, slovne, Ondro, slovami. Aj to, čo si povedal pred chvíľkou... (Ruch v sále. Prerušenie vystúpenia predsedajúcim.) Grendel, Gábor, podpredseda NR SR Kolegovia, poprosím vás! Pán poslanec Lehotský s faktickou poznámkou na pána Dostála. Nech sa páči. Lehotský, Tomáš, poslanec NR SR Áno, už budem reagovať na pána Dostála. Ondro, ďakujem ti za veľmi príjemnú rozpravu. Je naozaj prekvapujúce, s akou falošou sa stretávame práve z radov, ktoré si hovoria konzervatívne pri presadzovaní svojich zákonov. A dneska je to subsidiarita, ktorá je problémom, včera alebo predvčerom pri rodných číslach to bolo nastolenie právnej istoty a pritom naozaj ide vždycky o to isté, obmedziť ľuďom, ktorí sú iní, ako by títo druhí chceli obmedziť ich život. Ty si tú latku nastavil hodne nízko, čo sa týka reakcie politikov na udalosti po tých dvoch vraždách a povedal si teda, že súčasná garnitúra súčasní politici na to zareagovali predsa len lepšie. O tom sa dá naozaj polemizovať, asi to tak naozaj bude, ale to, čo vlastne nastalo po tej vražde na Zámockej, bolo napríklad odmietnutie toho elementárneho zrovnoprávnenia LGBTI + komunity, dodanie im len tých základných práv odmietnuté. Homofóbny jazyk politikov, relativizovanie tej vraždy, keď sa hovorilo, že vlastne bola to vražda ako každá iná. No nebola. A potom prichádzajú teda zákony, ktoré nepriamo alebo priamo obmedzujú život LGBTI + ľuďom napríklad teda už ten spomínaný zákon o rodnom čísle, ktoré zakáže vlastne administratívnu tranzíciu transrodovým ľuďom. Čiže tento štát týmto zákonom vymaže transrodových ľudí, preňho jednoducho nebudú existovať. Veľmi smutné.
88. schôdza NR SR - 7.deň - A. dopoludnia
Dátum: 2023-03-23
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

117. Ďakujem veľmi pekne, Juraj, za tvoju faktografickú rozpravu. Dve veci. Veľmi správne si podľa mňa podotkol, že podľa mňa tá argumentácia subsidiaritou je úplne absurdná a rozhodnutie Europarlamentu Slovensku len nastavilo zrkadlo, nejakým spôsobom neovplyvňuje Slovensko. Nastavuje zrkadlo o tom, aké Slovensko v skutočnosti momentálne je, a teda predkladatelia tohto uznesenia momentálneho si len vytvorili nejaký oslí mostík a nejakú argumentáciu o tom, aby si našli dôvod, prečo odmietnuť rozhodnutie, ktoré upozorňuje na netrestanie zločinov proti nenávisti. Čiže, je to druh oslieho mostíka, ktorý tu budú teraz donekonečna opakovať. A druhá vec je a to budem reagovať na pani Pleštinskú, na Zitu, ktorá sa ohradila voči tomu tvojmu tvrdeniu, ja sa naopak veľmi stotožňujem s tým tvojím tvrdením o tom, že predkladateľky traumatizujú spoločnosť, pretože si veľmi správne narážal na ten zákon o rodnom čísle. A ja som veľmi pozoroval pani Andrejuvovú, keď si vyslovil tie slová a ona sa tvárila veľmi prekvapene. Odznel tu príbeh od Janky Cigánikovej, ja sa však tomu prekvapeniu vôbec nečudujem, pretože cez tú svoju spupnosť nadradenosti, ktorej dáva nejaký zvláštny druh konzervativizmu, ktorý na Slovensku začal prevládať aspoň v tomto volebnom období, nevidí inakosť, nevidí tie ťažké osudy ľudí, ktorí nespĺňajú konkrétne jej predstavu o tom, akí by ľudia mali byť. A toto je teda tá prezentovaná kresťanská láska, bohužiaľ.
88. schôdza NR SR - 7.deň - A. dopoludnia
Dátum: 2023-03-23
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

78. Ďakujem veľmi pekne. Pani poslankyňa, vy ste spomenula v tom, v tej úvodnej reči, okrem iného, teda že Slovensko podporuje ľudské práva, najmä teda ohrozenie skupín. Veľmi s tým nesúhlasím, pretože okrem iného aj tento štát, nielen spoločnosť, ale aj tento štát dlhodobo vytvára atmosféru netolerancie voči ohrozeným skupinám, napríklad sexuálnym menšinám, pod nejakou hlavičkou nejakých kresťanských tradícií, tzv. kresťanských tradícií, nakoniec aj vami predkladaný zákon tejto schôdze, o rodných číslach je toho úplne jasným príkladom. A ak teda na takéto konanie poukážu europoslanci v Európskej únii, v Europarlamente, považujem to len za správne, pretože majú odstup. Problém Slovenska je, že teda dlhodobo tento parlament napríklad vystupuje proti modernite, modernému rozmýšľaniu a ak teda nie je schopný slovenský parlament nejakej sebareflexie, pokladám za úplne správne, ak na niečo také upozornia europoslanci.
88. schôdza NR SR - 5.deň - A. dopoludnia
Dátum: 2023-03-21
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

57. Ďakujem veľmi pekne za faktické poznámky. Ja tuná len potvrdím to, čo som už povedal v rozprave a teda čo tu aj zaznelo od mojich dvoch kolegov. Áno, túto výhradu evidujem, na tom pozmeňujúcom návrhu s fondom sme sa už dohodli. Kľudne vám ho dám k nahliadnutiu, samozrejme. A ešte k tým ďalším úpravám, o ktorých hovorila pani poslankyňa Šofranko, tak o tom sme sa už tiež nejakým spôsobom rozprávali. Takže rád sa stretnem k tomu a dohodneme ďalší postup. Ďakujem veľmi pekne.
25. schôdza NR SR - 6.deň - B. popoludní - 31.03.2021
Dátum: 2021-03-31
Poslanec: Linhart, Patrick (SME RODINA)
Druh vystúpenia: Vystúpenie v rozprave

98. Ďakujem, pán predsedajúci. Vážené kolegyne a kolegovia, žiadam vyňať na osobitné hlasovania body B - odvoláva poslankyňu Katarínu Hatrákovú (OĽANO) z funkcie členky Výboru Národnej rady Slovenskej republiky pre zdravotníctvo, zároveň bodu C - volí poslankyňu Katarínu Hatrákovú (OĽANO) za členku Výboru Národnej rady Slovenskej republiky pre ľudské práva a národnostné menšiny, poslanca Mareka Krajčiho za člena Výboru Národnej rady Slovenskej republiky pre zdravotníctvo, za člena Mandátového a imunitného výboru Národnej rady Slovenskej republiky a poslanca Juraja Šeligu za člena Výboru Národnej rady Slovenskej republiky na preskúmanie rozhodnutí Národného bezpečnostného úradu. Zároveň by som rád aj dal pozmeňovací návrh. Pozmeňujúci a doplňujúci návrh poslanca Národnej rady Slovenskej republiky Patricka Linharta k návrhu na voľbu poslancov za členov výborov Národnej rady Slovenskej republiky, tlač 470. Návrh na voľbu poslancov za členov výborov Národnej rady Slovenskej republiky, tlač 470, sa mení a dopĺňa nasledovne: B sa dopĺňa nasledovne: Poslanca Petra Pčolinského (SME RODINA) z funkcie člena Výboru Národnej rady Slovenskej republiky pre obranu a bezpečnosť; C sa mení a dopĺňa nasledovne: Poslanca Petra Pčolinského (SME RODINA) za člena Výboru Národnej rady Slovenskej republiky pre financie a rozpočet, poslanca Milana Krajniaka (SME RODINA) za člena Výboru Národnej rady Slovenskej republiky pre obranu a bezpečnosť a za člena Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu. Ďakujem.
25. schôdza NR SR - 6.deň - B. popoludní - 31.03.2021
Dátum: 2021-03-31
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

56. Nemôžem reagovať na pána Blahu, takže nebudem. Ale, pán Blaha, máte v niečom tam pravdu. Nebudem reagovať na vás, budem, samozrejme, reagovať na predrečníka. Ďakujem za váš výstup, pán exminister, a za poučenie. Ja budem reagovať len na jednu vec s tým, čo s vami súhlasím, teda nie to, čo nesúhlasím, na to by mi nestačil ten čas, ale s tým, čo súhlasím. Súhlasím s vami a súhlasím aj s pánom Blahom teda, že by sme mali podporiť gastrozariadenia, čo aj vlastne robíme, však my sme to aj včera urobili. A súhlasím s vami, pán Kamenický, s tým, že napríklad kaderník, ako ste spomínal, je absolútna hlúposť, aby sa neotvorili prevádzky, ktoré sú hygienicky v poriadku, teda vedia tam zabezpečiť všetky nariadenia títo kaderníci a tieto služby. Samozrejme, ťažko si ostrihám asi bradu, keby som išiel ku kaderníkovi, lebo si musím dať dole rúško, takže to sú tam určité výnimky. A samozrejme, s týmto ja plne súhlasím, pretože keď takýto človek ide do rodiny, kde ostrihá päť dievčat, lebo zoberie aj mamku, aj sestru, aj všetkých naraz, aj manžela a tak ďalej, nakazí tých piatich, potom ide do ďalšej a do ďalšej a do ďalšej a tí piati ďalej idú a kazia, nakazia ďalších, tak to je absolútna hlúposť. Len chcem povedať, že na túto výzvu aj na moju výzvu, ktorú tu opakujem už tri mesiace alebo teda odkedy som sa postavil za to, že nebudem hlasovať ako prvý poslanec koalície za núdzový stav, ja teda nebudem hlasovať za núdzový stav, za predĺženie, tak odkedy sa otvorila táto debata a už sa s ním zaoberá, pokiaľ viem, aj pandemická komisia, čiže toto bude čoskoro, dúfam, vyriešené. Ďakujem veľmi pekne.
25. schôdza NR SR - 6.deň - B. popoludní - 31.03.2021
Dátum: 2021-03-31
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

38. Vážení páni kolegovia, ja veľmi pekne ďakujem za podporu. Budem reagovať aj na teba, pán Karahuta, ako predsedu pôdovýboru. Samozrejme, ono je rozdiel medzi králikom a králikom, keď vedci v Anglicku vytvorili GMO králika a geneticky modifikovali tak, aby svietil, lebo doňho dali vlastne gén z medúzy, myslím, alebo z rýb sa dáva, jednoducho časť molekúl sa dáva do rajčín, aby neboli také, aké sú, no, to sú také genetické modifikácie, ktoré ja určite neuznávam, ale presne, správne ako hovoríš, ale máme GMO a GMO, musíme to trošku rozlišovať, aj keď tá jonatánka si prešla dlhším vývojom a nebol to taký tvrdý zásah, že niekto prišiel, urobil niečo v labáku a jednoducho vytvoril niečo úplne iné. Ja som veľmi rád, kým ešte... a ešte mám trošku času, ja som veľmi rád, že my máme tú možnosť, a síce do 1 %, čiže do 0,99 sa neuvádza geneticky modifikovaný odpad v našich potravinách, čiže keď máte napísané, že tam je percento kukuričného škrobu, tak vy neviete, či to je GMO, alebo nie je. Môžem vám povedať, že pokiaľ to nie je bio potravina, tak tam určite je. Čo ma najviac dostalo, teraz trošku odbočím, ale týka sa to aj GMO ako napríklad v bio potravinách, ako som to spomenul aj minule, máte povolené 50 rôznych prídavných látok, ktoré môžu byť aj GMO, takže tam máte napísané bio a budete tam mať geneticky modifikovaný odpad, lebo nepresahuje 1 %. Chvalabohu, nad 1 % sa to vyznačuje a tým pádom sa aj líšime od tých Američanov, ktorých naozaj plne ľutujem. Ešte raz ďakujem za vašu podporu a dúfam, že tá novela zákona, ktorú pripravujeme v súvislosti s GM plodinami, tak bude mať podporu naprieč celým politickým spektrom. Ďakujem.
23. schôdza NR SR - 2.deň - A. dopoludnia
Dátum: 2021-01-27
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

152. Stlačil som to, áno, ďakujem. Budem reagovať. Tú dobu dávam naschvál preto, pretože, ako som spomínal, ešte stále prebieha určitá diskusia, tá diskusia je už dnešným dňom, samozrejme, uzavretá. Ešte prebiehala pár sekúnd dozadu vzadu v pléne za tou plentou, ako to mám povedať, horlivá diskusia s mojimi koaličnými kolegami, veľmi správne si to odhadol. Jasné, že je to uzavreté, pozmeňováky sú jasne prečítané, prešlo to všetko výbormi, legislatívou, Úradom vlády, takže táto vec je uzavretá. A môžeme sa posunúť ďalej. Bolo, boli to tvrdé vyjednávania. Teraz k tej druhej veci, ktorú si spomínal. Ja dávam ministerstvu pôdohospodárstva na to celý rok a ja si myslím, že to aj dúfam, že to nezbabrú. Ja budem ako člen parlamentného výboru pre pôdohospodárstvo a životné prostredie, samozrejme, dohliadať a pozerať im cez plece na to, aby to urobili a aby to urobili hlavne správne, aby to bolo zavedené včas. To nebudú môcť byť žiadne výhovorky, preto dostali na to celý celučičký rok. Ďalšia vec je, tie notifikácie Európskou úniou, keďže sa bude jednať o technický predpis my budeme musieť to zaslať na notifikáciu, ktorá môže trvať 3 až 6 mesiacov. Čiže v podstate na vývoj softvéru majú 3 mesiace, na vykonávací predpis majú 3 mesiace a 6 mesiacov, nech máme dostatok času, bude, budeme čakať vlastne na odpoveď z Európskej únie. Takže preto tá doba, aby bol dostatok času aj na vývoj aplikácie a na celú prípravu aj retaileri, nech sa môžu pripraviť, spotrebitelia, nech je to celé poriadne pripravené. Veľmi pekne ďakujem.
23. schôdza NR SR - 2.deň - A. dopoludnia
Dátum: 2021-01-27
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

142. Tak prv budem reagovať na faktické poznámky a potom ďakujem pánovi kolegovi, ja to prečítam teda ešte raz, aby náhodou nevznikli nejaké nedorozumenia. Myslím si, že som sa nepomýlil, ale predsa pre istotu dám to, dám ešte raz. Ďakujem. Predsa som len v tomto akože je to prvý zákon, som tu nováčik, nebudem sa hrať na profesionála, mám aj trému pri rozprave, ale chcel som to povedať všetko vlastnými slovami, aby to bolo zrozumiteľné, a teda ja to zopakujem. Faktická, ďakujem kolegovi jednému, druhému kolegovi, všetkým vám aj kolegyni ďakujem za tú skvelú podporu, ja si myslím, že toto je fantastická vec a keď sa to zavedie, tak to bude úžasná vec, ktorý, ktorú môže možno od nás kopírovať neskôr aj český senát, pretože oni tiež nie sú spokojný s Nutri-scorom. A keďže to bude v digitalizovanej podobe a nebude sa to tlačiť na obaly produktov, tak majú obrovskú šancu zaviesť aj v Európskej únii niečo, na čo sme prišli my Slovensko ako prvý. Toto je absolútne prevratná vec, my to dávame v digitalizovanej podobe a je to plne personalizované na potreby každého jedného spotrebiteľa. Toto tu ešte nebolo vôbec ani vo svete, ani v Európskej únii, ani na Slovensku. Takže veľmi pekne vám ďakujem za všetkú podporu, a teda idem znova otvoriť rozpravu.
23. schôdza NR SR - 2.deň - A. dopoludnia
Dátum: 2021-01-27
Poslanec: Linhart, Patrick (SME RODINA)
Druh vystúpenia: Vystúpenie

126. Ďakujem za slovo, pán predsedajúci. Chcel by som všetkým kolegom naozaj poďakovať za všetky pripomienky a za podporu, ktorú ste vyjadrili k potravinovému semaforu. Naozaj si to vážim. Naozaj chcem vám poďakovať za podporu a za to, že táto záležitosť alebo tento zákon nebude len predmetom nejakých koalično-opozičných sporov alebo niečoho podobného, pretože vidím, že tu je záujem naprieč celým politickým spektrom, aby tento zákon bol podporený. Budem potom reagovať ešte alebo rovno budem reagovať na teba Filip Kuffa. Áno, si sa pýtal, že či došlo k nejakej očiste. Ja som podal desiatky trestných oznámení a niekoľko žalôb. Už ani neviem, už keď si robím sumarizáciu žalôb a trestných oznámení, ktoré som podal, ktoré už končia niektoré na Generálnej prokuratúre, pretože poniektorí vyšetrovatelia, bohužiaľ, majú s otravinármi veľmi dobrý vzťah. Vieme veľmi dobre, že sa dajú ľahko podplatiť. Napríklad poviem z Malaciek vyšetrovateľ alebo vyšetrovateľka, ktorá je teraz momentálne sama vyšetrovaná ministerstvom vnútra kvôli jej veľmi závažným a veľmi záhadným praktikám, ktoré praktikovala pri mojom trestnom oznámení. Ďalej môžem spomenúť novozámockého jedného majora, ktorý keď vyšetroval môj prípad, tak ma napadol. Vtedy som tu behal s tou bielou ozdobou po parlamente, keď si pamätáte. To bol vyšetrovateľ, ktorý mal vyšetrovať môj prípad a napadol ma fyzicky. Prípad, samozrejme, zamietol pod koberec. Tak zase on je teraz momentálne predmetom niektorých trestných oznámení mojou osobou a neviem, či už nie je trestne stíhaný. Neviem ani, ako to dopadlo... (Prerušenie vystúpenia časomerom.)
23. schôdza NR SR - 2.deň - A. dopoludnia
Dátum: 2021-01-27
Poslanec: Linhart, Patrick (SME RODINA)
Druh vystúpenia: Vystúpenie

58. Pán predsedajúci, vážené panie kolegyne, kolegovia, rád by som uviedol môj návrh zákona, ktorý ľudovo nazývame potravinový semafor. Je to návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Účelom návrhu zákona je zavedenie nového registra potravín pre potravinový semafor, ktorý vedie Ministerstvo pôdohospodárstva a rozvoja vidieka Slovenskej republiky. Ďakujem.
23. schôdza NR SR - 1.deň - B. popoludní
Dátum: 2021-01-26
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

225. Počujeme sa? (Reakcia z pléna.) Šeliga, Juraj, podpredseda NR SR 226. Nech sa páči. Linhart, Patrick, poslanec NR SR 227. Výborne, tak sme tam. Prosím vrátiť čas, ďakujem. Ach, vyriešili sme technický problém. Ďakujem za slovo, pán predsedajúci. Ja by som chcel pochváliť kolegu zo strany SaS, už som si napísal aj vaše meno, pán Kazda, teda. Ja som vás oslovil ako poslanca Monsanto Bayer a ja vám poviem aj prečo predošle. Ja si vážim to, čo ste povedali, konečne ste sa našli. Ja som veľmi rád, že, že ste predviedli takúto rozpravu, ktorá bola naozaj odborná. Na rozdiel od toho, ja viem, že ste sa trošku stratili v čase predtým, keď ste tu povedali, že HZDS a SNS ste tu hľadali poslancov, ale vy ste sa stratili aj v čase, keď ste tu rozprávali o GMO, čo nie je vaša asi silná stránka, pravdepodobne, lebo ste si prečítali len ten pokrikový boj, lobistický pokrik z firmy Monsanto Bayer, preto som vám povedal poslanec Monsanto. Keď, lebo keď hovoríte o tom, že geneticky modifikované produkty zachránia prácu a, a vyriešia otázku hladu na svete, tak to sa hovorilo 20 rokov možno dozadu a už je dávno to vyvrátené a toto je lobizmus. Preto ja som rád, že ste sa našli v tematike klimatická zmena. Prosím, držte sa tejto tematiky. Tejto tematike zjavne rozumiete a to je naozaj pochvala teda. Ďakujem vám za vašu vecnú, odbornú debatu a prosím, nechajte hovoriť ohľadom GMO aj iných vecí ľudí, ktorí tomu rozumejú. Veľmi pekne vám ďakujem.
23. schôdza NR SR - 1.deň - B. popoludní
Dátum: 2021-01-26
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

119. Ďakujem za slovo. Ja nebudem hovoriť politicky a nemienim, nemienim nejak diskutovať o nejakých politických tričkách, že toto je opozícia, toto je koalícia. Ja budem sa baviť len teraz odborne. Ja, pán minister, musím povedať, že – a teraz ja som ten kajúcnik, čo sa teraz kajá – pán Ferenčák ako poslanec, on ten pozmeňovák aj pripravil. Ja som ho držal v ruke a povedal som, je to zbytočné, pravdepodobne by ti to aj tak neprešlo, ja sa budem snažiť s tým pánom ministrom Budajom toto teda vyriešiť. Takže ja sa kajám, ja som ten kajúcnik, ospravedlňujem sa. Myslel som teda, že to, že to vyriešime, a ja stále preto som presvedčený, že budeme môcť vyriešiť aj tento, tento problém a tieto malé nedostatky jednoducho opraviť. Takže ospravedlňujem sa všetkým. Ďakujem.
23. schôdza NR SR - 1.deň - B. popoludní
Dátum: 2021-01-26
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

111. Ďakujem za slovo, pán predsedajúci. Ja by som len chcel poďakovať pánovi Ferenčákovi za veľmi vecné zhrnutie. Ja si myslím, že tieto veci, ktoré si tu hovoril, by sa mali vziať na úvahu a ministerstvo by ich malo zakomponovať. Veľmi pekne vám ďakujem za slovo.